โรคบิดอะมีบา Amebic dysentery  เป็นโรคบิดชนิดหนึ่งจากลำไส้ติดเชื้อ ใช่หรือไม่
ใช่ 
โรคบิดอะมีบา Amebic dysentery หรือ Amebiasis หรือ Amoebiasis เป็นโรคบิดชนิดหนึ่งจากลำไส้ติดเชื้อเชื้อบิดอะมีบา ซึ่งเป็นสัตว์เซลล์เดียวที่เป็นปรสิต มีชื่อว่า Entamoeba histolytica โรคบิดมีตัว 

1.  เป็นโรคพบบ่อยในประเทศในเขตร้อนที่ยังมีการสาธารณสุขไม่เพียงพอ หรือในแหล่งชุมชนที่อาศัยอยู่อย่างแออัด เช่น ในค่ายผู้อพยพ หรือคนที่มีเพศสัมพันธ์ทางทวารหนัก 

2.  ทั่วโลกพบโรคบิดมีตัวประมาณ 50ล้านรายต่อปี และเสียชีวิตจากโรคนี้ประมาณ 1 แสนรายต่อปี โดยพบสูงประมาณ 50ของประชากรในบางท้องถิ่นของ อเมริกากลาง อาฟริกา และเอเชีย 

ส่วนในประเทศไทย รายงานสถิติรวมโรคบิดทุกสาเหตุจากกระทรวงสาธารณสุข ในภาพรวม พบโรคบิดลดลงอย่างต่อเนื่อง 
-  ปีพ.ศ. 2549 รายงานโรค 30.77 ราย ต่อประชากร 1แสนคน 
-  ในปีพ.ศ. 2557 รายงาน 10.28 รายต่อประชากร 1 แสนคน 

3.  โรคบิดมีตัว เป็นโรคติดต่อ จาก ‘อุจจาระถึงปาก Fecal-oral transmission คือ
-  จากการกินอาหาร ดื่มน้ำ ใช้น้ำ ที่มีเชื้อโรคเจือปน และ
-  จากการที่เชื้อโรคติดมือ และเข้าปากโดยตรง หรือเชื้อโรคสัมผัสแผลและเยื่อเมือก เช่น เยื่อดวงตาตา โดยตรงอาจจากมือสกปรก

4. โรคบิดมีตัวพบเกิดได้ในคนทุกอายุตั้งแต่เดดกจนถึงผู้สูงอายุ โดยในเด็กโรคมักมีความรุนแรงสูงกว่าในผู้ใหญ่ และพบในผู้หญิงและในผู้ชายใกล้เคียงกัน 

5. โรคบิดมีตัวไม่ใช่โรคติดต่อจากสัตว์สู่คน และไม่มีตัวนำโรค Vector ติดต่อได้โดยตรงจากเชื้อปนเปื้อนในอุจจาระ สู่อาหาร น้ำดื่ม น้ำใช้ และมือ เข้าสู่ปาก 

6.  วงจรชีวิตของเชื้อบิดมีตัว มี 2 รูปแบบ หรือ 2 ระยะ คือ 
-  เป็นถุงหุ้ม หรือ ‘ซีส Cyst ซึ่งโรคจะติดต่อจากคนสู่คน หรือจากอุจจาระเข้าสู่ปากได้ในระยะที่เป็น ซีส แต่ระยะนี้ไม่สามารถก่อให้เกิดอาการได้ 
-  อีกระยะของตัวเชื้อบิดมีตัว เรียกว่า ‘Trophozoites ‘ คือ เชื้อบิดมีตัวระยะที่สามารถก่อโรคได้เมื่ออยู่ในคน 

7.  เมื่ออยู่ภายนอกร่างกาย เชื้อระยะ Trophozoites จะตาย ไม่สามารถมีชีวิตอยู่ได้ แต่เชื้อระยะเป็นซีส จะตายต่อเมื่ออยู่ในภาวะแห้งแล้ง ไม่มีน้ำ โดยเชื้อระยะเป็นซีส จะสามารถมีชีวิตอยู่ได้นอกร่างกายนาน 2-3 เดือนเมื่ออยู่ในที่มีความชื้น อุจจาระ น้ำ และในอาหาร 

8.  เชื้อบิดมีตัวทั้ง 2 ระยะ ไม่สามารถฆ่าให้ตายด้วยสารคลอรีน Chlorine ที่ใช้ฆ่าเชื้อโรคในน้ำ แต่ฆ่าตายได้ด้วย 2 วิธี
-  ทิงเจอร์ไอโอดีน Tincture of iodine และ
-  น้ำต้มอุณหภูมิสูงกว่า 50 องศาเซลเซียส Celsius ขึ้นไป
อายุรศาสตร์ (อายุรศาสตร์) - Internal Medicine